ત્યારબાદ તેમાં મીઠું અને આદુ-મરચાંની પેસ્ટ નાંખી બરાબર મિક્સ કરી લો. હવે એક નાની થાળીમાં તેલ લગાવીને ખીરૂં પાથરીને ઢોકળાની જેમ ચઢવી લેવું. આવી રીતે ઢોકળાંની ત્રણ થાળી તૈયાર કરવી. હવે બટાકા અને શક્કરિયાંને બાફી લેવા. ઠંડા પડે એટલે તેમની છાલ કાઢીને માવો તૈયાર કરવો. ત્યારબાદ એક પૈનમાં થોડું તેલ ગરમ કરવા મૂકવું. તેલ ગરમ થાય એટલે તેમાં તજ-લવિંગનો વઘાર કરવો. લગભગ અડધી મિનિટ સુધી સાંતળ્યા બાદ તેમાં બટાકા-શક્કરિયાંનો માવો નાંખવો. લગભગ એકાદ મિનિટ બરાબર સાંતળ્યા બાદ તેમાં મીઠું, મરચું, ખાંડ અને શિંગદાણાનો ભૂકો નાંખી બરાબર મિક્સ કરી લો. લગભગ બે મિનિટ સુધી તેને સાંતળો. પછી ગેસ બંધ કરીને તેમાં લીંબુનો રસ ઉમેરો.